Forty Guns
Forty Guns ir 1957. gada ASV vesterna filma, kuras režisors, producents un scenārists ir Semjuels Fulers. Filmā galvenās lomas atveido Bārbara Stenvika, Berijs Salivans, Džīns Berijs un Dīns Džegers. Filma stāsta par cīņu Arizonā starp brāļiem Boneliem, ASV maršaliem un lopkopi Džesiku, kas kontrolē lielu teritoriju. Filmas Forty Guns pirmizrāde notika 1957. gada 10. septembrī un to izplatīja 20th Century Fox. Filma saņēmusi pozitīvas atsauksmes no mūsdienu kino kritiķiem.